VÉSETEK

Versek

Egri László

2019

Publio Kiadó

www.publio.hu

Minden jog fenntartva!

Korrektúra: Nagy Sára Kata

ELŐSZÓ

Egri  László  legújabb  verseskötetében  a  magyar  történelem  jelentős,  gyakran  sorsfordító eseményeit tárja olvasói elé. Ám mindezt nem tudományos formában teszi. A kötet versei rövid, tömör alkotások, amelyekben a humor és az irónia nyomai is tetten érhetők. A költeményekben a modern és archaikus kifejezések sajátos keveredései figyelhetők meg, amely nyelvi megoldások gyakran  erősítik  a  komikusságot.  Egri  László  olyan  modern  történetíró  szerepét  ölti  fel,  aki közvetlen, könnyed stílussal, játékos ritmusossággal eleveníti fel a különböző történelmi korszakok főbb történéseit.

A történelem mindig is közel állt a szívemhez. Kedvelt időtöltésem volt gyermekkoromban a térképek tanulmányozása. Valósággal ámulatba ejtettek a színes ábrák. Diáktársaim sokszor kérték segítségemet a történelem tanulása során. Az évszámokat fokozatosan szívtam magamba. Gyakran felmerült bennem a gondolat, hogy régész lesz belőlem. Előszeretettel kutattam és gyűjtöttem a különböző régiségeket: pénzérméket, könyveket. Ez a szenvedélyem a mai napig megmaradt.

Családom is magán viseli a történelem viharainak nyomát. Anyai dédnagyapám a II. világháború hősi halottja, aki gyermekét sohasem láthatta. A keleti fronton érte a halál, testét ma ukrán föld fedi.

A gimnázium utolsó éveiben tanáraim biztatására érlelődött meg bennem a gondolat, hogy pedagógusként szeretném átadni tudásomat az ifjúságnak. Az egyetemi esztendők alatt tudományos érdeklődésem több történelmi témájú recenzió és tanulmány megszületését eredményezte, amelyek publikálásra is kerültek. Jelen versekkel egyik célom, hogy rövid, könnyen befogadható formában járuljak hozzá a régmúlt történéseinek tanulásához.

Egri László

a Szerző

A SZERZŐRŐL

Egri László 1988-ban született Nyírbátor városában. Gyermekkorát a városhoz közeli településen, Pócspetriben  töltötte.  Középiskolai  tanulmányait  a  nagykállói  Korányi  Frigyes  Gimnáziumban végezte.  Később  a  Debreceni  Egyetemen  szerzett  történelem-magyar  szakos  tanári  képesítést.

Jelenleg  Hajdúszoboszlón  él  és  a  költészet  mellett  tanítással  foglalkozik.  2016-tól  egy hajdúszoboszlói  középiskola  intézményvezető-helyettese.

Első irodalmi próbálkozásai tizenéves korára tehetőek. 2012-ben a Karinthy versíró pályázaton II.

helyezést ért el alkotásával. 2013-ban jelent meg első verseskötete Pennamorzsák címen. A kötet sikert aratott az olvasók körében. Költeményeiből több városban tartottak felolvasásokat. 2013 óta a Polikróm online művészeti folyóirat alapító-főszerkesztője. 2013 májusa óta a Cédrus-díj kurátora.

2013  szeptemberében  a  Kortárs  Költő  Liga  vezetői  feladatainak  ellátásával  bízták  meg.

Alkalmanként  előadásokat  tart  a  költészet  és  tehetséggondozás  témaköreiben.

2014 januárjában Nyírbátorban Látható költészet címmel nyílt közös kiállítása Komiszár János festőművésszel. 2014 év elején jelent meg Közösségi kóter címet viselő szatirikus kisregénye. 2014

áprilisában egy művészeti portál beválasztotta a Legbefolyásosabb fiatal írók TOP 10-es listájára.

2015 tavaszán Lapra magyar! elnevezésű jótékony könyvgyűjtést szervezett. 2015 májusában Világmező  címmel  jelent  meg  verseskötete.  2015  szeptemberében  dedikált  könyvritkaság gyűjteményéből  nyílt  kiállítás  Hajdúszoboszlón.

2016-ban  a  Pécsi  Tudományegyetemen  nagyszabású  irodalmi  estet  rendeztek  munkáiból Pennával  érkeztem  címmel.  2016-ban  Fiatal  Költők  Kulturális  Követe  címet  kapott.  2016

decemberében  jelent  meg  Szúnyog  Szabi  címet  viselő  verses  mesekönyve.

2017 júniusában Egri László Művészetpártoló díjat vehetett át Székesfehérváron. 2017 év végén elnyerte az Év Fiatal Művésze díjat.

2018-ban történelmi regénnyel jelentkezett, amely a Patrióta címet viseli. 2018 júliusában Egri Lászlót a Petőfi Költői Társulat örökös dísztagjává választották. Történettudományi, irodalmi és pedagógiai témájú tanulmányok és recenziók írásával is foglalkozik. Egri László Bieliczky Joó Sándor (1929-1983) költő munkásságának egyik legjelentősebb kutatója.

„A történelmet a győztesek írják, a tankönyvkiadók meg kinyomtatják.”

(ősi kínai jóslócsont felirata)

Az idő vasfogai:

rozsdás szilánkok,

merev falú, sötét óriások.

É

É

É

h

l

l

v

ö

e

e

f

m

t

d

o

p

l

ö

y

l

a

y

m

ö

g